আল-মাবসূত
আল-মাবসুত হল হানাফী মাযহাবের আইনশাস্ত্রের উপর রচিত একটি বই। যা ইমাম শামসুল আইম্মাহ আল-সারাখসি (মৃত্যু: ৪৮৩ হি.) কর্তৃক রচিত। ইমাম সারাখসি বন্দী থাকাকালীন তাঁর স্মৃতি থেকে শিষ্যদের নির্দেশ করে করে এটি রচনা করেছিলেন। যখন এটি রচনা করা হয়, তখন তিনি ফারগানার একটি কূপে কারারুদ্ধ অবস্থায় ছিলেন। এই বইটিকে হানাফি মাজহাব ও শাফেয়ী মাজহাবের মাঝে তুলনামূলক আইনশাস্ত্রে একটি এনসাইক্লোপিডিয়া হিসাবে বিবেচনা করা হয়। এতে লেখক আইনশাস্ত্রের সমস্ত অধ্যায়গুলিকে সহজভাবে এবং একটি সুস্পষ্ট অভিব্যক্তিতে বিশদভাবে উল্লেখ করেছেন এবং হানাফি মাযহাবের সাথে অন্যান্য মাজহাব, বিশেষ করে শাফেয়ী মাযহাবের ও মালিকি মাযহাবের চিন্তাধারার তুলনা করে বিভিন্ন ধর্মীয় বিধান প্রমাণ করেছেন। এতে তিনি ইমাম আহমদের অভিমত এবং কখনো কখনো জাহিরিয়া মতবাদও উল্লেখ করেছেন। তিনি কখনো দলিলের আলোকে হানাফী মাজহাব ব্যতীত অন্য মাজহাবকেও প্রধান্য দিয়েছেন। কখনো হানাফী এবং অন্য মাজহাবের মাঝে সমন্বয়ের সাধন করেছেন।